CELEX: 32022D0848
Language: et
Date: 2022-05-30 00:00:00
Title: Nõukogu otsus (ÜVJP) 2022/848, 30. mai 2022, millega muudetakse otsust (ÜVJP) 2020/1464 tulemusliku relvaekspordi kontrolli edendamise kohta

31.5.2022   
               
               
                  ET
               
               
                  Euroopa Liidu Teataja
               
               
                  L 148/50
               
            
         NÕUKOGU OTSUS (ÜVJP) 2022/848,
         30. mai 2022,
         millega muudetakse otsust (ÜVJP) 2020/1464 tulemusliku relvaekspordi kontrolli edendamise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 12. oktoobril 2020 vastu otsuse (ÜVJP) 2020/1464 (1).
                  
               
                     (2)
                  
                  
                     Otsuses (ÜVJP) 2020/1464 on selle artiklis 1 osutatud tegevuste rakendamise perioodiks ette nähtud 24 kuud alates nimetatud otsuse artikli 3 lõikes 3 osutatud rahastamislepingu sõlmimise kuupäevast.
                  
               
                     (3)
                  
                  
                     9. veebruaril 2022 taotles Bundesamt für Wirtschaft und Ausfuhrkontrolle (BAFA) kui rakendusasutus liidult luba pikendada COVID-19 pandeemiakriisi jätkumisest tulenevate probleemide tõttu otsuse (ÜVJP) 2020/1464 rakendamisperioodi 36 kuule, kuni 30. novembrini 2023.
                  
               
                     (4)
                  
                  
                     BAFA taotleb ka täiendava konverentsi korraldamist arenenud ekspordikontrollisüsteemidega partnerriikidele ja täiendava vahehindamisürituse korraldamist.
                  
               
                     (5)
                  
                  
                     Otsuse (ÜVJP) 2020/1464 artiklis 1 osutatud tegevuse jätkamine, sealhulgas käesoleva nõukogu otsusega lisatud kahe täiendava tegevuse teostamine, võib toimuda ilma finantsmõjuta kuni 30. novembrini 2023.
                  
               
                     (6)
                  
                  
                     Otsuse (ÜVJP) 2020/1464 artiklit 5 ning nimetatud otsuse lisa alapunkte 5.2.5, 5.2.6 ja punkti 10 tuleks vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2020/1464 muudetakse järgmiselt.
            
                        1)
                     
                     
                        Artikkel 5 asendatakse järgmisega:
                        
                           „Artikkel 5
                           Käesolev otsus jõustub selle vastuvõtmise päeval ja kaotab kehtivuse 30. novembril 2023.“
                        
                     
                  
                        2)
                     
                     
                        Lisa muudetakse järgmiselt:
                        
                                    a)
                                 
                                 
                                    alapunkt 5.2.5 asendatakse järgmisega:
                                    
                                                „5.2.5.
                                             
                                             
                                                Arenenud ekspordikontrollisüsteemidega partnerriikide konverents
                                                Projekti käigus viiakse Brüsselis läbi kuni kaks päeva kestvad kaks konverentsi. Kumbki konverents annab võimaluse kõrgetasemelisteks aruteludeks liidu ekspertide ja arenenud ekspordikontrollisüsteemidega abisaavate riikide kõrgetasemeliste esindajate (poliitika, lubade andmise ja jõustamise valdkond) vahel.
                                                Konverentsid annavad osalevatele abisaavatele riikidele võimaluse:
                                                
                                                            a)
                                                         
                                                         
                                                            saada teavet relvakaubandusega seotud uusimate arengute kohta (nt praegused hankekanalid, uute tehnoloogiate mõju ja julgeolekupoliitikaga seotud küsimused, nagu hübriidohud) ning
                                                         
                                                      
                                                            b)
                                                         
                                                         
                                                            arutada ja vahetada arvamusi selle kohta, kuidas saaks hiljutisi muudatusi ja parandusi relvakaubanduse kontrollis rakendada osana oma riiklikust ekspordikontrollisüsteemist.“;
                                                         
                                                      
                                          
                              
                                    b)
                                 
                                 
                                    alapunkt 5.2.6 asendatakse järgmisega:
                                    
                                                „5.2.6.
                                             
                                             
                                                Hindamisüritused
                                                Selleks et hinnata ja vaadata läbi käesoleva otsuse alusel teostatavate tegevuste mõju, korraldatakse Brüsselis kolm hindamisüritust (kaks vahehindamisüritust ja üks lõpphindamisüritus), mis soovitavalt toimuvad vahetult enne või pärast COARMi korrapärast koosolekut.
                                                Kaks vahehindamisüritust toimuvad seminaride vormis, kus osalevad liikmesriigid. Seminarid võivad kesta kuni ühe päeva.
                                                Lõpphindamine toimub Brüsselis aset leidva seminari vormis, kus osalevad abisaavad riigid ja liikmesriigid. Lõpphindamise üritusele kutsutakse kuni kaks iga abisaava riigi esindajat (asjaomased valitsusametnikud).“;
                                             
                                          
                              
                                    c)
                                 
                                 
                                    punkt 10 asendatakse järgmisega:
                                    
                                                „10.
                                             
                                             
                                                Kestus
                                                Projekt lõppeb 30. novembril 2023.“
                                             
                                          
                              
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 30. mai 2022
            
               
                  Nõukogu nimel
               
               
                  eesistuja
               
               C. COLONNA
            
         
         
            (1)  Nõukogu 12. oktoobri 2020. aasta otsus (ÜVJP) 2020/1464 tulemusliku relvaekspordi kontrolli edendamise kohta (ELT L 335, 13.10.2020, lk 3).